《暮还官寺》
宋代·李新

新雨初平万顷波，移家归去旧烟萝。
三年邻里定相笑，八斗才名岂是多。
地近聊为分袂别，酒醺閒作扣舷歌。
晚投方丈虽岑寂，客喜谈玄自见过。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。